burgasdotpro/wikipedia huggingface dataset:
Texarkana (Texas)

Texarkana je americké mesto v Bowie County v severovýchodnom Texase.
Mesto administratívne funguje ako polovica mesta, ktoré prekračuje hranicu štátu Texas. Druhá polovica, mesto Texarkana v Arkansase, leží na opačnej strane ulice State Line Avenue.
Mesto ako celok predstavuje jadro aglomerácie "Texarkana, Texas–Texarkana, Arkansas Metropolitan Statistical Area", ktorá zahŕňa okresy Bowie County v Texase a Miller County v Arkansase.
Texarkana je sídlom "American Baptist Association" (Americkej baptistickej asociácie), ktorej misijné kostoly sú najpočetnejšie v Texase, Arkansase, Louisiane, Oklahome a Mississippi.
Leteckú dopravu obstaráva letisko "Texarkana Regional Airport" v Texarkana, Arkansas a diaľničné prepojenie diaľnica Intertate 30.
Zo slávnych osobností mesta je významný najmä Ross Perot, obchodník, politik a kandidát na amerického prezidenta.
Externé odkazy.
Oficiálna stránka
Bobelinė

Bobelinė je litovský alkoholický nápoj z brusníc. Vyrába ho spoločnosť Anykščių Vynas.
Neo-trance

Neo-trance alebo minimal trance je subžáner trance, ktorý v sebe spája prvky minimalu, tech house a techna. Tempo neo-trance je pomalšie a je v rozmedzí od 122 do 130 BPM, kým tempo trance je 130-140 BPM. Medzi nemeckých neo-trance interpretov patria Stephan Bodzin, Dominik Eulberg, Ellen Allien, Paul Kalkbrenner, Extrawelt a Pantha Du Prince. Medzi medzinárodných interpretov neo-trance patria Boards Of Canada, James Holden, Nathan Fake, Oxia, Gui Boratto, Miss Kittin &amp; The Hacker, Aril Brikha, Ryan Davis, Max Cooper a Trentemøller.
Tyler (Texas)

Tyler je americké mesto v Smith County v severovýchodnom Texase. Je najdôležitejším mestom "Tyler Metropolitan Statistical Area", s počtom obyvateľov 209 714 v roku 2010, a regionálnym centrom "Tyler-Jacksonville combined statistical area" s počtom obyvateľov 260 559 v roku 2010.
Tyler má prezývku „Rose Capital of the Nation“ (hlavné mesto ruží). Svoje meno má z dôvodu veľkého množstva záhonov ruží, pestovaných v regióne, navyše sa tu nachádza najväčšia záhrada ruží v celých Spojených štátoch.
Inštitúciami vyššieho vzdelávania v meste sú "University of Texas at Tyler" a "University of Texas Health Center".
Zaujímavosti.
Každý rok sa koná v meste Texas Rose Festival (Texaský festival ruží), ktorý každoročne priláka tisícky turistov. Oslavuje odvetvie pestovania ruží v meste a zahŕňa slávnostný pochod, korunováciu Rose Queen, a ďalšie udalosti. V meste sa nachádza múzeum ruží, ktoré mapuje históriu festivalu. Tyler je tiež domovom Caldwell Zoo, niekoľkých múzeí a viacerých golfových klubov.
Van Horn

Van Horn je americké mesto v Culberson County v západnom Texase. Mesto bolo založené v roku 1850.
Zaujímavosti.
V roku 2006 Wall Street Journal priniesol správu, že Jeff Bezos, zakladateľ a výkonný riaditeľ amazon.com, získal pôdy na sever od Van Hornu s úmyslom umiestniť tu svoju firmu, zaoberajúcu sa vesmírnou turistikou. V roku 2010 firma obdržala od NASA 3,7 milióna dolárov na vývoj technológie, ktorá umožní posádke odpútať sa od svojej materskej stanice, ak základná stanica prestane správne fungovať.
Externé odkazy.
Oficiálna stránka
Canadian Albums Chart

Canadian Albums Chart je oficiálna hitparáda zostavovaná podľa predajnosti albumov v Kanade. Je zostavovaná každú stredu na základe predajnosti v USA cez Nielsen SoundScan a je publikovaná každý štvrtok cez webstránku "Jam!" a "Billboard" spolu so sesterskou hitparádou Canadian Singles Chart.
Hitparáda sa skladá z 200 pozícií, avšak webstránka "Jam!" publikuje pre verejnosť len 100.
Victoria (Texas)

Victoria je americké mesto v Victoria County v juhovýchodnom Texase.
Hospodárstvo mesta je kombináciou vzdelávania, zdravotníctva, maloobchodu, poľnohospodárstva a priemyslu. Prístup k hlavným diaľniciam, letisku "Victoria Regional Airport", železničnému terminálu a blízkosť prístavov Port of Victoria, a Port Lavaca-Point Comfort napomáha ekonomickému rozvoju. Hlavnými priemyselnými zamestnávateľmi v regióne sú Formosa Plastic, Inteplast Group, Dow, Invista, a Alcoa.
Riverside Park, mestský park s rozlohou 2,27 km², je domovom "Texas Zoo" s 200 druhmi zvierat a rastlín, ktoré sú charakteristické pre Texas.
Mesto je sídlom "University of Houston–Victoria" a "Victoria College".
Externé odkazy.
Oficiálna stránka mesta Victoria
Waco

Waco, [výslovnosť v angličtine ], je americké mesto v McLennan County v strednom Texase. Aglomerácia "Waco Metropolitan Statistical Area" zahŕňa McLennan County a má približne 230 000 obyvateľov.
Dejiny.
Mesto bolo založené v roku 1838. Centrum mesta bolo postavené v okolí mostu Waco Suspension Bridge, ktorý bol v minulosti hlavným premostením rieky Brazos. V máji 1953 zažilo mesto najhoršie tornádo v histórii Texasu, ktoré usmrtilo 114 ľudí a niekoľko sto ich zranilo. V centre mesta sa nachádza budova firmy ALICO otvorená v roku 1910. Kedysi bola najvyššou budovou juhozápadu. Každý deň do mesta dochádza za prácou približne 17 000 obyvateľov.
V meste sa nachádza známe múzeum "Dr Pepper Museum", v meste bola totiž vynájdená limonáda Dr Pepper. 
Externé odkazy.
Oficiálna stránka
Wichita Falls

Wichita Falls je americké mesto vo Wichita County v severnom Texase.
Wichita Falls je najdôležitejšie mesto "Wichita Falls Metropolitan Statistical Area", ktorá zahŕňa Archer County, Clay County a Wichita County.
Dejiny.
Prví stáli obyvatelia sa tu usadili v roku 1860 a samotné mesto vzniklo v roku 1872. Mesto postihli tornáda v rokoch 1964 a 1979. Medzi najznámejšie objekty mesta patrí Shepperdova letecká základňa, ktorá slúži pre výcvik mladých pilotov, ako aj MacMahon Building, známy ako „najmenší mrakodrap sveta“. Mesto leží na rieke Wichita v tesnej blízkosti vodopádov Wichita Falls, po ktorých je pomenované. Pôvodné vodopády boli zničené záplavami v roku 1886, mesto však vybudovalo nové, ale až 100 rokov po záplave.
Externé odkazy.
Oficiálna stránka
Deadmau5

Deadmau5, vlastným menom Joel Thomas Zimmerman, (* 5. január 1981, Niagara Falls, Ontário, Kanada) je kanadský progresívny, electro a house producent a DJ pochádzajúci z Toronta. Jeho skladby boli zaradené do kompilácií "", "Tech-Trance-Electro-Madness" (ktorý mixoval deadmau5) a Armin van Buurenovu rozhlasovú show "A State of Trance". Jeho debutový album "Get Scraped" bol vydaný v roku 2006, za ktorým nasledovali ďalšie v priebehu niekoľkých rokov.
Popri svojich vlastných vydaniach spolupracoval s ďalšími DJmi ako Kaskade, MC Flipside, Rob Swire zo skupiny Pendulum, Skrillex, Bighorse a Steve Duda pod aliasom BSOD.&lt;br&gt;
Je známy svojou maskou podobnou hlave myši, ktorú sám vytvoril, kým sa učil používať 3D počítačový grafický softvér.
Anderson County (Texas)

Anderson County je americký okres v strednom Texase. Vznikol v roku 1846 a bol pomenovaný po Kennethovi L. Andersonovi, viceprezidentovi Texaskej republiky.
Legionela

Legionela (lat. "Legionella") je rod baktérií z čeľade Legionellaceae. V starších systémoch bol jediným rodom tejto čeľade. 
Sú to patogénne fakultatívne gramnegatívne baktérie. Do tohto rodu patria aj druhy spôsobujúce legionelózu (čiže buď legionársku chorobu alebo pontiacku horúčku), najmä druh "Legionella pneumophila". Legionely možno ľahko zviditeľňovať strieborným farbivom.
Legionela sa bežne vyskytuje v rôznych prostrediach, Je známych minimálne 50 druhov a 70 sérotypov. Postranné reťazce v bunkovej stene nesú bázy zodpovedné za somatickú antigénnu špecifickosť týchto organizmov. Chemické zloženie reťazcov, tak z hľadiska súčastí, ako aj usporiadania sacharidov, určuje povahu antigénnych determinantov, ktoré sú základom sérologickej klasifikácie mnohých gramnegatívnych baktérií.
Rod "Legionella" získal svoj názov po júli 1976, podľa záhadného ochorenia, ktoré postihlo 211 osôb, z ktorých 34 zomrelo. Prepuknutie choroby bolo najskôr hlásené u osôb pôsobiacich v organizácii American Legion – asociácií amerických vojenských veteránov. Spomínaná organizácia sa zúčastnila na oslavách US Bicentennial (200. výročie udalostí, ktoré viedli k nezávislosti USA) vo Philadelphii. Epidémia choroby, ktorá vypukla práve v dňoch 200-ročného výročia podpísania Deklarácie nezávislosti, získala veľkú publicitu a spôsobila v USA veľké obavy. 18. januára 1977 bola ako pôvodca identifikovaná dovtedy neznáma baktéria, neskôr nazvaná "Legionella".
Theodoros Pangalos (mladší)

Theodoros G. Pangalos (gr. "Θεόδωρος Γ. Πάγκαλος"; * 17. august 1938, Eleusina, Grécko † 31. máj 2023, Atény) bol grécky politik za socialistickú stranu PASOK, poslanec za kraj Atika a druhý podpredseda vlády Jeorja Papandreua a Lukasa Papadimosa. 
Bol vnukom gréckeho generála a diktátora Theodorosa Pangalosa, ktorý bol potomkom byzantskej aristokracie maloázijského gréckeho pôvodu. Mal aj arvanitský pôvod.
Životopis a kariéra.
Vyštudoval ekonómiu v Aténach a bol proti vojenskej diktatúre Jeorja Papadopulosa (19671974). Vstúpil do komunistickej strany Grécka, neskôr však prešiel do strany PASOK. V roku 2000 pôsobil ako minister kultúry vo vláde Konstantinosa Simitisa, od roku 2004 do roku 2009, počas vlády stredopravej strany Nea Dimokratia pôsobil ako opozičný poslanec. Od roku 2009 po volebnej výhre strany PASOK pôsobil až do roku 2011 ako prvý podpredseda vlády Jeorja Papandreua, neskôr bol nahradený súčasným prvým podpredsedom a ministrom financii Evangelosom Venizelosom. Pôsobil však na poste druhého podpredsedu a v poradnej rade premiéra.
Pangalos je známy svojimi tvrdými výrokmi, ktoré často adresoval svojim oponentom zo strany Nea Dimokratia. Tvrdo kritizuje tiež tureckú vládu a je proti vstupu Turecka do EU. Kritizuje aj postoj Nemecka voči Grécku, nedávno poukázal na dosiaľ nevyplatené škody spáchané Nemeckom počas druhej svetovej vojny.
Andrews County

Andrews County je americký okres vo východnom Texase. Je jedným z tridsiatich okresov Texasu, kde platí prohibícia.
Collegiate Reformed Protestant Dutch Church

Collegiate Reformed Protestant Dutch Church označuje kostoly kongregácie holandskej reformovanej cirkvi v Manhattane, New York City. Kongregácia mala viaceré kostoly, z ktorých dnes existujú štyri: Marble, Middle, West End a Fort Washington Collegiate Churches. Kongregácia vznikla v roku 1628.
Prvý kostol (budova) bol postavený v roku 1633 na dnešnej Pearl Street. 
Druhý kostol postavený približne v roku 1643, niekde v múroch pevnosti Fort Amsterdam, bol najvyššou stavbou v meste. Kostol mal kamennú vežu. Po dostavaní bol najvyššou stavbou mesta. Po útoku Britov na Nový Amsterdam slúžil kostol ako kostol anglikánskej viery..
Forestport Tower

Forestport Tower bol vysielač vo Forestporte v USA. Stál na North Lake Road. 21. apríla 1998 bol zničený výbuchom.
Latting Observatory

Latting Observatory bolo observatórium v New York v Spojených štátoch. Stálo na severnej strane 42. ulice medzi Piatou avenue a Šiestou avenue.
Bolo postavené pri príležitosti svetovej výstavy v New Yorku 1853.
Trojvalcový radový motor

Trojvalcový radový motor alebo radový trojvalec, označovaný aj skratkou R3, je piestový spaľovací motor s tromi valcami usporiadanými v rade. Valce môžu byť usporiadané aj vertikálne alebo šikmo k zemi. R3 býva veľmi často odvodený od väčších motorov s usporiadaním V6 alebo odobratím valca z motora R4. Nevýhodou motora tejto konštrukcie sú vibrácie a nepravidelný chod počas zahrievania. 
Použitie.
Snaha o znižovanie spotreby automobilov vedie k čoraz väčšiemu používaniu motorov s usporiadaním R3, predovšetkým v triede miniautomobilov a malých automobilov. Najbežnejšie sa vyrábajú benzínové alebo naftové agregáty zdvihového objemu 1,0 a 1,2 litra, používajúce komponenty viacvalcových motorov.
Vozidlá s motormi R3.
Najčastejšie sa s motormi v tomto usporiadaní stretneme vo vozidlách koncernu Volkswagen Group, ktorý ho montuje do vozidiel Škoda Fabia, SEAT Ibiza, Volkswagen Polo a Audi A2, ale aj vo vozidlách značky Ford, Smart a trojičkách Toyota Aygo, Peugeot 107 a Citroën C1.
Zavedením prepĺňania do benzínových motorov dosiahli ich výkonové charakteristiky hodnôt, porovnateľných s neprepĺňanými agregátmi objemu 1,6 až 2,0 litra. Takto technicky vyspelé pohonné jednotky sa tak v 10. rokoch 21. storočia stali vhodné pre využitie v automobiloch nižšej strednej triedy.
Karolos Papulias

Karolos Papulias (; * 4. jún 1929, Molyvdoskepasto, okres Ioannina, Grécko† 26. december 2021, Atény, Grécko) bol grécky politik, grécky prezident v rokoch 2005 – 2015.
Životopis a kariéra.
Karolos Papulias sa narodil do rodiny generála Grigoria Papuliasa. Vyštudoval právo v Aténach, Miláne a v Kolíne nad Rýnom. Ako mladý hrával volejbal a bol aj členom gréckeho národného tímu. Takisto sa stal národným šampiónom v skoku o žrdi. Od roku 1963 pôsobil ako právník. V čase gréckej vojenskej diktatúry v rokoch 1967-1974 žil v exile v Nemecku. Bol proti diktatúre Jeorja Papadopulosa (19671974). V roku 1974, po páde diktatúry, sa stal členom opozičnej stredoľavej novozaloženej politickej strany Panhelénskeho socialistického hnutia (PASOK) Andreasa Papandreua. V parlamente pôsobil ako poslanec za kraj Ioannina. Vo vláde strany PASOK pôsobil v rokoch 19851989 ako minister zahraničných vecí. Vo vláde nestranného politika Xenofonta Zolotasa pôsobil ako minister obrany. V rokoch 19931996 pôsobil opäť ako minister zahraničných vecí vo vláde PASOKu. V roku 2005 bol Papulias gréckym parlamentom zvolený za prezidenta Helénskej republiky, s podporou predsedu vtedy opozičnej strany PASOK a aj gréckeho premiéra a predsedu stredopravej strany Nea Dimokratia, Konstantinosa Karamanlisa. Obe strany ho tiež podporili v roku 2010, kedy bol Papulias znova zvolený.
Papulias sa počas celej politickej kariéry snažil o vytvorenie dobrých vzťahov s balkánskymi krajinami a Tureckom. Hral dôležitú úlohu v zlepšení grécko-tureckých vzťahov a tiež v zmierení konfliktov na blízkom východe.
Papulias bol ženatý s Mariou Panu, mali tri dcéry. Okrem gréčtiny ovláda aj taliančinu, francúzštinu a nemčinu.
Anasaziovia

Anasaziovia boli pôvodní obyvatelia Severnej Ameriky. Slovo "Anasazi" v jazyku Navajov znamená "tí starobylí, ktorí nie sú my".
Anasaziovia pestovali kukuricu, fazuľu, ovocie a bavlnu. Žili v "pueblách" (kmeňových mestách) v jedinečných budovách umiestnených vysoko v kaňonoch. Ich textil, keramika a umelecké predmety boli preslávené. Okolo kaňonu Chaco sa rozkladala sieť 125 dedín spojených cestami v dĺžke . Anasaziovia mali rozvinuté šamanské rituály s množstvom kmeňových extatických tancov. Preslávili sa jedinečnými znalosťami a legendami, vybudovali podzemné obradné svätyne zvané "kiwa".
Kultúry Pueblo.
Na juhozápade Severnej Ameriky existovalo v rokoch 7001300 niekoľko podobných kultúr – Anasazi, Mongollon a Hohokam, predchodcovia dnešných Hopiov. Boli to poľnohospodári a obchodníci, žijúci v malých dedinách. Na konci 8. storočia sa presunuli z malých chyží (jám zakrytých strechou) do veľkých spoločných obydlí, z ktorých niektoré pojali až 250 ľudí. Využívali zavlažovacie systémy a spoliehali sa na "pozorovateľov neba" (šamanov) ktorí predpovedali dážď. Táto jedinečná kultúra zmizla v 14. storočí.
Angelina County (Texas)

Angelina County je americký okres vo východnom Texase. Vznikol v roku 1846. Prakticky celý okres je aglomeráciou hlavného sídla Lufkin, "Lufkin Micropolitan Statistical Area".
Aransas County

Aransas County je americký okres v južnom Texase. Vznikol v roku 1871. V okrese sa nachádza letisko "Aransas County Airport".
Archer County

Archer County je americký okres v severnom Texase. Vznikol v roku 1858. Je súčasťou aglomerácie Wichita Falls, "Wichita Falls, Texas, Metropolitan Statistical Area".
Dmitrij Iosifovič Ivanovskij

Dmitrij Iosifovič Ivanovskij (; * 9. november 1864, Nizy, Rusko – † 20. apríl 1920, Rostov nad Donom) bol ruský biológ a zakladateľ modernej virológie. Dokázal existenciu infekčných pôvodcov – vírusov. Vypracoval metódy na rozlíšenie ochorení spôsobených vírusmi od ochorení nevírusových. V roku 1892 objavil zhluky vírusu tabakovej mozaiky v liste tabaku.
Armstrong County (Texas)

Armstrong County je americký okres v severnom Texase. Vznikol v roku 1876 a je súčasťou aglomerácie "Amarillo metropolitan area".
Atascosa County

Atascosa County je americký okres v južnom Texase. Vznikol v roku 1856 a je súčasťou aglomerácie San Antonio-New Braunfels Metropolitan Statistical Area.
Jednovalcový motor

Jednovalcový motor je piestový spaľovací motor s jedným valcom. Technicky predstavuje základný, najjednoduchší druh motora. 
Najčastejšie sa vyrábajú benzínové a naftové agregáty zdvihového objemu spravidla do 0,5 litra. Existujú i plyn spaľujúce motory, najčastejšie CNG a LPG.
Použitie.
Využitie jednovalcového motora je najmä v menších dopravných prostriedkoch ako je motorový bicykel, motocykel, moped, skúter, motokára, menších strojoch ako motorová píla, kosačka, malotraktor, čerpadlo a podobne. Maloobjemové motory sú používané i v modelárstve.
Austin County

Austin County je americký okres v východnom Texase. Vznikol v roku 1837. Austin County je pomenovaný po Stephenovi F. Austinovi, politikovi, ktorý umožnil angloamerickú kolonizáciu Texasu a je známy ako "Otec Texasu". Austin County nie je totožný s Austinom, hlavným mestom Texasu, ktorý leží v Travis County približne 170 km severovýchodne.
Bailey County

Bailey County je americký okres v západnom Texase. Vznikol v roku 1918. V okrese platí prohibícia. Nachádza sa tu národný park "Muleshoe National Wildlife Refuge".
Moves Like Jagger

„Moves Like Jagger“ je skladba americkej skupiny Maroon 5 v spolupráci s americkou popovou speváčkou Christinou Aguilerou. Bola vydaná ako singel vo forme digital download dňa 21. júna 2011 spolu so živým vystúpením v seriáli "The Voice" v ten istý deň. Skladbu napísali Adam Levine, Benjamin Levin, Ammar Malik a Shellback, a produkovali ju Shellback a Benny Blanco. Skladba bola neskôr zahrnutá do tretieho štúdiového albumu skupiny Maroon 5, "Hands All Over".
Hudobné video v réžii Jonasa Åkerlunda bolo vydané dňa 8. augusta 2011.
Bandera County

Bandera County je americký okres v strednom Texase. Je pomenovaný podľa španielskeho slova pre zástavu, zároveň je súčasťou aglomerácie "San Antonio Metropolitan Statistical Area".
Bastrop County

Bastrop County je americký okres v strednom Texase, ktorý vznikol v roku 1836. Na území okresu je vo výstavbe letisko "Central Texas Airport". Bolo tu nakrútených niekoľko desiatok hollywoodskych filmov, napríklad "The Alamo", "Odvaha pod paľbou", či "Fireflies in the Garden".
Bell County (Texas)

Bell County je americký okres v strednom Texase. Vznikol v roku 1850 a je súčasťou aglomerácie "Killeen–Temple–Fort Hood Metropolitan Statistical Area". Je pomenovaný podľa Petra Hansborough Bella, tretieho guvernéra Texasu.
Bexar County

Bexar County je americký okres v strednom Texase. Je to 19. najľudnatejší okres v Spojených Štátoch a je súčasťou aglomerácie San Antonio Metropolitan Statistical Area. Vznikol v roku 1836. Nachádza sa tu niekoľko leteckých základní US Air Force. 
V okrese sa narodil napríklad režisér Robert Rodriguez ("Desperado", "Od súmraku do úsvitu", či "Sin City – mesto hriechu").
Blanco County

Blanco County je americký okres v strednom Texase. Vznikol v roku 1858 a je pomenovaný podľa rieky Blanco, ktoré ním prechádza. Nachádza sa v horskom prostredí centrálneho Texasu.
Predhistória

Predhistória môže byť:
Borden County

Borden County je americký okres v strednom Texase. Mestečko Gail a okres Borden sú pomenované podľa Gaila Bordena, vynálezcu kondenzovaného mlieka. Je to jeden z piatich najmenej ľudnatých okresov Texasu a desiaty najmenej ľudnatý okres v celých Spojených štátoch.
Bosque County

Bosque County je americký okres v strednom Texase. Je pomenovaný podľa rieky Bosque, ktorá okresom prechádza. Sídlom je Meridian, ale hlavným kultúrnym a finančným centrom je Clifton.
Bowie County

Bowie County je americký okres v severovýchodnom Texase. Je súčasťou aglomerácie "Texarkana, Texas – Texarkana, Arkansas, Metropolitan Statistical Area". V okrese platí prohibícia. Pevnosť na mieste dnešného okresu bola založená Francúzmi v roku 1719. Okres sa dynamicky rozvíjal najmä po zavedení železničnej trate Texas and Pacific Railway.
Brazoria County

Brazoria County je americký okres v južnom Texase. Je súčasťou aglomerácie "Houston–Sugar Land–Baytown metropolitan area". Leží na pobreží Texaského zálivu a rovnako ako susedná Bazos County, je pomenovaná podľa rieky Bazos. Nachádzalo sa tu mesto Velasco, prvé hlavné mesto Texaskej republiky. Najväčším mestom je Pearland.
Brazos County

Brazos County je americký okres v južnom Texase. Vznikol v roku 1841 a je súčasťou aglomerácie "Bryan-College Station Metropolitan Area". Je pomenovaný podľa rieky Brazos, ktorá okresom preteká.
Anderson County

Anderson County je názov piatich okresov v Spojených štátoch:
Brewster County

Brewster County je americký okres v západnom Texase. Je to rozlohou najväčší okres v Texase. Nachádza sa tu "Big Band National Park", najväčší národný park v Texase, súčasť pohoria Big Bend.
Baylor County

Baylor County je americký okres v severnom Texase. Podľa sčítania ľudu z roku 2010 malo 82,1% obyvateľov stredoškolké a 21.8% vysokoškolské vzdelanie. Okres mal 22,7 percentný podiel obyvateľov do 18 rokov a 23 percent populácie malo nad 65 rokov.
Bee County

Bee County je americký okres v južnom Texase. Vznikol v roku 1857 a je pomenovaný po Barnardovi E. Bee, významnom predstaviteľovi Texaskej republiky.
Briscoe County

Briscoe County je americký okres v severnom Texase. Vznikol v roku 1850. Je jedným z okresov Texasu, kde platí prohibícia. Časťou územia okresu je JA ranč, ktorý zaberá približne 1 300 km².
Brooks County (Texas)

Brooks County je americký okres v južnom Texase. Vznikol v roku 1911 a je pomenovaný po James Abijah Brooskovi, texaskom rangerovi a zákonodarcovi.
Šturec (vrch)

Šturec () je lesnatý vrch, nachádzajúci sa vo Veľkej Fatre, nad sedlom Veľký Šturec. Vrchol s hustým porastom neposkytuje výhľad. 
Poloha.
Nachádza sa v juhovýchodnej časti Veľkej Fatry, v geomorfologickom podcelku Hôľna Fatra. Vrchom vedie hranica medzi Žilinským a Banskobystrickým krajom a zároveň okresmi Banská Bystrica a Ružomberok. Patrí do katastrálneho územia obcí Liptovské Revúce a Staré Hory. Sedlom popod vrch vedie stará horská cesta, spájajúca Liptov s Pohroním, ktorá oddávna spája Revúcku dolinu (povodie Váhu) so Starohorskou dolinou (povodie Hrona). Do začiatku 60. rokov 20. storočia bola hlavnou cestnou spojnicou Liptova s Pohroním. Prejazd neudržiavanou cestou nie je pre motorové vozidlá zakázaný, no je spojený so značným rizikom, je však obľúbenou trasou cykloturistov. Vrch patrí do Národného parku Veľká Fatra.
Prístup.
Vrchom prechádza značkovaná turistická, súčasť Cesty hrdinov SNP (E8) medzi Zvolenom a Krížnou. Je pomerne ľahko prístupný, nakoľko sa vypína priamo nad sedlom Veľký Šturec.
Brown County (Texas)

Brown County je americký okres v strednom Texase. Z obyvateľov okresu bolo 86,5 % bielych a 3,6 percenta čiernych Američanov. Oproti sčítaniu obyvateľstva z roku 2000, počet obyvateľov okresu nepatrne vzrástol o 1,1 percenta.
Burleson County

Burleson County je americký okres v strednom Texase. Je súčasťou aglomerácie "Bryan-College Station metropolitan area". Je pomenovaný podľa Edwarda Burlesona, generála a štátnika Texaskej revolúcie.
Burnet County

Burnet County je americký okres v strednom Texase, súčasť aglomerácie "Austin-Round Rock-Marble Falls, TX Combined Statistical Area". Je pomenovaný podľa Davida Gouverneura Burneta, prvého dočasného prezidenta Texaskej republiky.
Ťažné zariadenie

Ťažné zariadenie sa používa na spojenie ťažného a prípojného vozidla. Používa sa na osobných, úžitkových a nákladných vozidlách. Ťažné zariadenie je uchytené na kotevných bodoch vozidla (na ráme), ktoré sú na to určené. Výška a poloha spojovacej gule za vozidlom je určená normou 94/20 ES.
Spojovaciu guľu je možné odnímať, existuje niekoľko spôsobov odnímania:
Rozmery ťažného zariadenia.
Rozmery a charakteristiky ťažných zariadení tried A - W sú určené predpisom Európskej hospodárskej komisie Organizácie Spojených národov (EHK OSN) č. 55 – Jednotné ustanovenia o typovom schvaľovaní mechanických spojovacích komponentov jazdných súprav [2018/862], zverejnenom v Úradnom vestníku Európskej únie L 153/179. 
Elektrický konektor.
Použitie tvarov a rozmerov jak ťažného zariadenia, tak pripojovacieho konektoru je rôzna pre oblasti i štáty. V strednej Európe je najrozšírenejší konektor starší, 7-pinový konektor (ISO 1724) a novší, 13-pinový konektor (ISO 11446). Existuje aj NEN 6120, 13-pinový klon odvodený zo 7-pinového konektora.
Medzinárodná ragbyová federácia

Medzinárodná ragbyová federácia (skr. IRB, z ang. "International Rugby Board") je medzinárodná športová organizácia združujúca 117 národných ragbyových zväzov na celom svete, sídliaca v Dubline, v Írsku. Vznikla už v roku 1886. Na jej čele v súčasnosti stojí Francúz Bernard Lapasset. FIVB je členom MOV a SportAccord (býv. GAISF). V novembri 2014 federácia zmenila svoj názov na World Rugby. Federácia organizuje každé štyri roky Majstrovstvá sveta v ragby.
Dejiny.
Národné ragbyové zväzy Írska, Walesu a Škótska sa stretli v roku 1886, aby sa ústne dohodli na prvých medzinárodných pravidlách ragby, pretože dovtedy o pravidlách rozhodovalo Anglicko, ako kolíska tohto športu. 5. decembra 1887 v Manchesteri podpísali prvé princípy medzinárodných pravidiel ragby, bez účasti Anglicka, ktoré sa odmietlo zúčastniť. To vstúpilo až v roku 1890. V roku 1893 sa 22 anglických popredných ragbyových klubov prevažne z Yorkshire a Lancashire z Northern Rugby Union odtrhlo od národnej únie a vytvorili nový šport, dnes známy pod menom ragby liga. V roku 1950 prebehli v IRb prvé myšlienky na organizovanie majstrovstiev sveta. No až v roku 1983 nabrali myšlienky jasné kontúry, keď zväzy Nového Zélandu a Austrálie sa rozhodli organizovať spoločný šampionát. Ten sa konal až v roku 1987. Ďalší z úspechov IRB je nasadenie sedmičkového ragby (7's) na Olympijské hry 2016 v Brazílii, čím sa vráti ragby na olympijské trávniky po dlhých 92 rokoch.
Rebríček IRB.
IRB zostavuje rebríček, ktorý zoraďuje jednotlivé národné reprezentácie podľa ich dosiahnutých výsledkov v medzinárodných stretnutiach a turnajoch. 
Konfederácie.
97 riadnych a 20 asociovaných (pridružených) členských federácií (v roku 2011) je rozčlenených do 6 kontinentálnych konfederácií:
Lučko

Lučko () je obec v Chorvátsku, juhozápadne od centra hlavného mesta, v okrese Záhreb – západ. Nachádza sa v blízkosti významnej križovatky diaľnic A1 a A3, ako aj na starej ceste zo Záhrebu do Karlovacu.
Neďaleko obce je letisko, ktoré až po otvorenie letiska "Zračna luka" v roku 1962 bolo hlavným letiskom pre Záhreb.
Caldwell County (Texas)

Caldwell County je americký okres v strednom Texase. Vznikol v roku 1848 a je súčasťou aglomerácie "Austin-Round Rock metropolitan area". Je pomenovaný podľa Mathew Caldwella, rangerského kapitána Texasu.
Proceratosauridae

Proceratosauridae boli zástupcovia nie príliš rozsiahlej čeľade dravých dinosaurov z nadčeľade Tyrannosauroidea. Žili v období strednej jury až spodnej kriedy (asi pred 165 až 120 Ma) na území dnešnej Číny (provincia Liao-ning), Spojeného kráľovstva a Ruska.
V súčasnosti je do tejto skupiny radených šesť rodov teropódov - Proceratosaurus, Guanlong, Kileskus, Sinotyrannus, Stokesosaurus a Juratyrant. Klad týchto vývojovo primitívnych Tyrannosauroidea je definovaný tak, že sem patria „všetky teropódy bližšie príbuzné rodu Proceratosaurus ako rodom Allosaurus, Compsognathus, Coelurus, Ornithomimus alebo Deinonychus.“
Kladogram (Loewen et al., 2013):
Texas Rangers

Texas Ranger Divison, zvyčajne len Texas Rangers, je policajná zložka s pôsobnosťou v celom štáte Texas. Má sídlo v jeho hlavnom meste Austine.
Táto policajná organizácia vznikla v roku 1823 ako ozbrojený ochranný oddiel pri druhej kolonizácii Texasu z iniciatívy Stephena Fullera Austina. Ako ozbrojený bezpečnostný útvar bola oficiálne založená v roku 1835. 
V priebehu rokov mal útvar rôzne úlohy, predovšetkým vyšetroval zločiny od vrážd až po politickú korupciu, ale pôsobil aj ako poriadková polícia a ochranka guvernéra, stíhal zločincov na úteku a v období Texaskej republiky (1836-1845) a mexicko-americkej vojny (1846-1848) vystupoval aj ako nepravidelné vojsko.
Od roku 1935 plní funkciu štátneho úradu pre vyšetrovanie (SBI) štátu Texas.
Najznámejším Texas Rangerom je (najprv v seriáli, od 2. decembra 2010 v skutočnosti) Chuck Norris.Odznak texaských Rangerov je hviezda v kruhu a velkosť je 4,5 cm.
Externé odkazy.
texasranger.org
Stará Katedrála svätého Pavla

Katedrála svätého Pavla je dnes už zničená katedrála, ktorá stála na mieste dnešnej Katedrály svätého Pavla.
Katedrálu zničil veľký požiar v roku 1666.
Keby katedrála dnes stála, bola by 5. najvyšším kostolom na svete. Je 5. najvyššou budovou spomedzi zaniknutých kostolov, resp. so zníženou vežou.
Ranč

Ranč je poľnohospodárska farma v Amerike, južnej Afrike alebo Austrálii, ktorá je zameraná na chov dobytka, chov ošípaných, prípadne chov koní. Majiteľ ranča je rančer.
Slovo je spájané najmä s poľnohospodárskymi usadlosťami Severnej Ameriky a s prostredím tzv. Divokého západu. Prostredie rančov sa stalo námetom mnohých umeleckých diel s westernovou tématikou odohrávajúcich sa na Divokom západe, či už ide o diela literárne, dramatické či audiovizuálne (televízia a film) a pod.
V súčasnosti sa význam slova ranč posúva smerom k agroturistike, westernovému športu a rekreácii.
Trinity Church (New York)

Trinity Church je kostol v New Yorku. Bol postavený asi v roku 1864. Pri kostole sa nachádza aj cintorín a skulptúra na pamiatku útoku z 11. septembra. Je najstarším episkopálnym kostolom v meste.
Súčasný Trinity Church je v poradí už tretí kostol. Od dokončenia v roku 1846 až do roku 1890 to bola najvyššia stavba v meste. Súbor troch pôsobivých bronzových dverí navrhol Richard Morris Hunt. Dvere boli vyrobené v roku 1893. Patrí medzi národné pamiatky a pamiatky mesta New York. Na cintoríne sú pochovaní: Alexander Hamilton, Robert Fulton a William Bradford.
Beaumont

Beaumont môže byť:
U.S. Bank Center (Milwaukee)

U.S. Bank Center je mrakodrap v Milwaukee. Bol dokončený v roku 1973 na 777 East Wisconsin Avenue so 42 poschodiami a 20 výťahmi. Budovu vytvorili architekti Bruce Graham a James DeStefano zo spoločnosti Skidmore, Owings and Merrill spolu s inžinierom Fazlurom Khanom. 
Budova sa pôvodne nazývala First Wisconsin Center. Od svojho dokončenia je najvyššou budovou v štáte Wisconsin, čím predbehla Milwaukee City Hall.
Beaumont (Texas)

Beaumont je mesto v Texase a sídlo Jefferson County. Je súčasťou aglomerácie "Beaumont–Port Arthur Metropolitan Statistical Area". Leží v Golden Triangle, významnom priemyselnom regióne pri Mexickom zálive.
Mesto rástlo rýchlo po tom, ako v roku 1901 boli objavené zásoby ropy. Najdôležitejšími odvetviami sú ropné rafinérie, chemické továrne a papierenský priemysel.
Mesto je sídlom "Lamar University" s viac ako 15 000 študentmi. Leží pri diaľnici Interstate 10, prístav Port Arthur je vzdialený približne 25 kilometrov.
Každoročne sa tu koná veľtrh "South Texas State Fair", ktorý navštevuje okolo pol milióna návštevníkov.
Externé odkazy.
Oficiálna stránka
Calhoun County (Texas)

Calhoun County je americký okres vo výhodnom Texase. Vznikol v roku 1850 a je súčasťou aglomerácie "Victoria Metropolitan Statistical Area". Je pomenovaný podľa Johna Caldwella Calhouna, siedmeho viceprezidenta Spojených Štátov. Nachádza sa tu letisko "Calhoun County Airport".
Rap/Evolúcia (P.D.P.)

Rap/Evolúcia (P.D.P.) je tretí štúdiový album petržalského rapera Čistychov, vydaný 14. februára 2011 vo vydavateľstve BottleShop Records.
Na albume sa nachádza 16 skladieb, hosťujú Slipo, DNA, Mišo Biely a La Conexión z Kuby. Album obsahuje väčšinou temnejšie skladby, ktoré opisujú momentálny stav bežných ľudí a situácie na Slovensku, ako aj názor na tieto veci.
Callahan County

Callahan County je americký okres v strednom Texase. Vznikol v roku 1877 a je súčasťou aglomerácie "Abilene, Texas, Metropolitan Statistical Area".
IRB

IRB môže byť:
Veľký tresk (rozlišovacia stránka)

Veľký tresk alebo big bang alebo big-bang (angl. "Big Bang" alebo "big bang") môže byť:
Veľký tresk môže byť aj:
Big Bang môže byť aj:
Cameron County (Texas)

Cameron County je americký okres v strednom Texase. Vznikol v roku 1848 a je súčasťou aglomerácie "Brownsville–Harlingen–Raymondville Combined Statistical Area". Nachádzajú sa tu dva národné parky.
Veľký rachot

Veľký rachot alebo hrozný rachot môže byť:
Camp County

Camp County je americký okres v severovýchodnom Texase. Vznikol v roku 1874 a jeho sídlom je Pittsburg.
Pittsburg (Texas)

Pittsburg je americké mesto v Camp County v severovýchodnom Texase. V roku 2010 malo 4951 obyvateľov.
Mesto je sídlom firmy Pilgrim’s Pride, veľkého výrobcu hydiny a hydinových výrobkov a firmy Cavenders, ktorá sa špecializuje na výrobu westernového oblečenia. 
Narodila sa tu operná speváčka Barbara Smith Conrad, vystupujúca v Metropolitnej opere v New Yorku a vo Viedenskej Štátnej Opere.
Externé odkazy.
Oficiálna stránka mesta Pittsburg
Coming Home

„Coming Home“ je skladba amerického rappera a producenta Diddyho a jeho skupiny Dirty Money z ich debutového albumu "Last Train to Paris". Skladba bola vydaná ako štvrtý singel z albumu dňa 21. novembra 2010. Contemporary hip-hopovo-popovú skladbu napísal Jiraphat Wongsuwan. Producentmi skladby boli Alex da Kid a Jay-Z, kým v refréne je použitý spev americkej speváčky Skylar Grey. Autobiograficky napísané, je skladba „Coming Home“ inšpirovaná okamihmi v živote Diddyho, stratou jeho blízkeho priateľa The Notorious B.I.G.a a je odkazom na klasické piesne od Dionne Warwick a Smokey Robinson &amp; the Miracles.
Dodnes je skladba „Coming Home“ najúspešnejším singlom Diddyho a jeho skupiny Dirty Money a je tiež najúspešnejší z albumu "Last Train to Paris" v rámci pozícii v rebríčkoch. Mimo toho, že sa digitálne predalo milión kópií singlu, dosiahol singel 11. miesto v rebríčku Billboard Hot 100 a 7. miesto v rebríčku Canadian Hot 100.
Inšpirácia a zloženie.
„Coming Home“ je hip-hopová/popová skladba pomalého tempa, ktorá začína „jednoduchým klavírnym introm“ a „jemnými vokálnymi veršami speváčky Skylar Grey“. Produkoval ju Alex da Kid a koproducentom bol Jay-Z. Diddy neskôr nazval skladbu „Coming Home“ darčekom od Kida a Jay-Z. Podľa notového záznamu zverejneného na Musicnotes.com vydavateľstvom EMI Music Publishing, je skladba napísaná v tónine D-dur a tempom 69 BPM. Skladba má akordovú postupnosť G–D–Bm–F♯m. Refrén obsahuje vokály speváčok skupiny Dirty Money, Kalenny Harper a Dawny Richards, rovnako ako sprievodný spev speváčky Cassie. Trio používa hlasový rozsah A3A4. Grey spieva prevažne počas úvodného refrénu.
Hudobné video.
Hudobné video k piesni malo premiéru na E! Online dňa 29. novembra 2010. Bolo prvé z troch počas troch týždňov od vydania albumu. Videá „Somebody To Love Me“ a „Ass on the Floor“ (featuring Swizz Beatz) boli vydané 10. a 13. decembra. Video „Coming Home“ režíroval Rich Lee a podľa Stevena Gottlieba je porovnateľné s prvotnou tvorbou Diddyho. Vo videu priletí Diddy vrtuľníkom na dno suchého jazera, ktoré je posiate zhorenými pozostatkami luxusného životného štýlu. 
Personál a zostava.
Skladba „Coming Home“ bola nahraná v Chalice Recording Studios a End of Era Studios v Los Angeles, Kalifornia.
Little Bad Girl

„Little Bad Girl“ je singel francúzskeho DJa Davida Guettu, ktorý obsahuje spev anglického speváka-skladateľa Taio Cruza a amerického rappera Ludacrisa. Bol vydaný vo forme digital download dňa 27. júna 2011 cez Virgin Records. Je druhým singlom Guettovho posledného albumu "Nothing but the Beat". Napísali ho Guetta, Cruz, Ludacris, Frédéric Riesterer a Giorgio Tuinfort.
Hudobné video.
Hudobné video bolo vydané na YouTube dňa 11. júla 2011. Vo videu je Guetta na plážovej disco párty zvanej "Endless Night" spolu s Taio Cruzom a Ludacrisom. Keď Guetta vidí, že slnko začína stúpať, on a mnoho ďalších ľudí sa rozbehne na pláž a všetci naraz šmykom zastavia pri mori čo spôsobí, že Zem sa otočí späť. Slnko klesá a zase je tma. Ludacris môže byť videný s megafónom keď rapuje svoj verš. Ku koncu videa začne slnko opäť stúpať a Guetta uteká zase na pláž ako predtým.
Prijatie kritikmi.
Robert Copsey z Digital Spy dal skladbe tri z piatich hviezdičiek. "Look at her go on the dance floor/ She's amazing on the dance floor", spieva Cruz popri trance zvuku syntetizátorov, pred tým ako začne refrén "go, little bad girl".
Carson County

Carson County je americký okres v severnom Texase. Vznikol v roku 1876 a je súčasťou aglomerácie "Amarillo metropolitan area". Je pomenovaný podľa Samuela Pricea Carsona, významného politika Texaskej republiky.
Rosamunde Pilcherová

Rosamunde Pilcherová (* 22. september 1924, Lelant, Cornwall, Spojené kráľovstvo† 6. február 2019) bola britská autorka romantických románov a beletrie. Na začiatku svojej kariéry publikovala aj pod pseudonymom Jane Fraser. Aktívnu spisovateľskú kariéru ukončila v roku 2000.
V roku 1949 publikovala svoju prvú knihu pod pseudonymom Jane Fraser. Pod týmto menom vydala ďalších desať románov. V roku 1955 tiež začala písať pod svojím skutočným menom (román "Secret to Tell"). V roku 1965 zanechala pseudonym a všetky romány písala pod vlastným menom.
Rosamunde Pilcherová písala romantické príbehy, ktorých dej bol spravidla situovaný do idylickej škótskej alebo cornwallskej krajiny. Rad poviedok publikovala v časopisoch pre ženy.
Medzi jej najznámejšie diela patrí román "Hľadači mušlí" (v origináli "The Shell Seekers"), ktorý vyšiel v roku 1988. Dosiaľ sa po celom svete predalo viac ako 5 miliónov výtlačkov tohto diela.
Jej diela sú vďaka televíznym adaptáciám ZDF veľmi obľúbené v Nemecku. V roku 2002 získala spolu s programovým riaditeľom ZDF ocenenie "British Tourism Award" za prínos jej diela (respektíve jeho televíznych adaptácií) pre turistiku.
V roku 2002 jej kráľovná Alžbeta II. udelila Rad britského impéria.
Panhandle

Panhandle je americké mesto v Carson County v severnom Texase. Jeho história je úzko previazaná o železničnou traťou, čo mapuje miestne múzeum. Je súčasťou "Amarillo Metropolitan Statistical Area". Centrum mesta je dláždené tehlami.
Externé odkazy.
Oficiálna stránka mesta Panhandle
Európska ragbyová asociácia

Európska ragbyová asociácia (skr. FIRA-AER - Fédération Internationale de Rugby Amateur - Association Européenne de Rugby) je európska športová konfederácia, ktorá združuje ragbyové zväzy európskych štátov. Vznikla v roku 1934 a sídli v Paríži, vo Francúzsku. Momentálne (2011) združuje 44 národných ragbyových zväzov a na jej čele stojí Rumun Octavian Morariu. FIRA-AER je členom Medzinárodnej ragbyovej federácie (IRB). 
Členské federácie.
37 členských federácií, ktoré sú riadnymi členmi IRB
3 členské federácie, ktoré sú pridruženými členmi IRB
4 členské federácie, ktoré nie sú členmi IRB
Nečlenské federácie
Bitka v Sundskom prielive

Bitka v Sundskom prielive bola jednou z námorných bitiek druhej svetovej vojny. Prebehla v noci z 28. februára na 1. marca, 1942. Vznikla v dôsledku snahy o evakuáciu spojencov z Jávskej oblasti.
Po katastrofálnej porážke spojencov v bitke v Jávskom mori 27. februára 1942 zostalo spojencom na Jáve len niekoľko plavidiel. 28. februára kotvili v Sarubaji ťažký krížnik HMS "Exeter" a 7 torpédoborcov. V Batávii kotvil ťažký krížnik USS "Houston" a ľahký krížnik HMAS "Perth". Spojenecké velenie rozhodlo, že tieto spojenecké lode budú z oblasti evakuované. Ako prvé odplávali zo Surabaja 4 torpédoborce USS "John D. Edwards", USS "Paul Jones", USS "John D. Ford" a USS "Alden" pod velením fregatného kapitána Binforda, ktorým sa podarilo prekĺznuť Balijským prielivom do Indického oceánu. Zostávajúce lode zo Surabaja už toľko šťastia nemali a boli potopené v bitke pri Baweane. 
Houston a Perth vyrazili z Batávie 28. februára o 19:30 a ich cieľom bolo preplávať Sundským prielivom medzi Sumatrou a Jávou do Indického oceánu. Bez sprievodných plavidiel a leteckej podpory nemali veľa šance na úspech. Japonci navyše prisunuli do oblasti ďalšie lode. V Sundskom prielive križovali ťažké krížniky Suzuja, Kumano, Mikuma a Mogami. Na Jáve sa vyloďovalo 56 transportných lodí a im priamu podporu poskytovala skupina lodí pod velením kontraadmirála Kuritu v zložení 1 ľahká lietadlová loď "Rjúdžó", 3 ľahké krížniky a 23 torpédoborcov. 
Krátko pred 23. hodinou spozoroval japonský torpédoborec Fubuki obe spojenecké lode. "Fubuki" spravil dve akcie. Vystrelil salvu 9 torpéd na spojenecké lode. Tie sa však torpédam stačili vyhnúť a torpéda pokračovali do zálivu, kde kotvili transportné lode. Tu torpéda zasiahli a potopili mínolovku "W-2" a transportné lode "Sakura Maru" a "Horai Maru". Úspešnejšou akciou japonského torpédoborca bolo informovanie japonského velenia o prítomnosti lodí. Proti spojeneckým lodiam vyrazili ťažké krížniky "Mogami" a "Mikuma", ľahké krížniky "Natori", "Jura" a 9 torpédoborcov. Nastala prestrelka po ktorej sa krátko po polnoci 1. marca 1942 ľahký krížnik "Perth" potopil. O polhodinu neskôr sa potopil aj ťažký krížnik "Houston". Z 1064 mužov, ktorí boli na palube, ich Japonci vylovili len 368. Na palube krížniku zahynul aj jeho veliteľ Albert H. Rooks.
Cass County (Texas)

Cass County je americký okres vo východnom Texase. Vznikol v roku 1846 z časti Bowie County. Je pomenovaný podľa Lewisa Classa, senátora z Michiganu, ktorý sa zaslúžil o pripojenie Texasu k Spojeným štátom.
Nathaniel Bliss

Nathaniel Bliss (* 28. november 1700, Bisley, Gloucestershire, Anglicko † 2. september 1764, Oxford, Anglicko) bol anglický matematik a astronóm, slúžil ako štvrtý britský kráľovský astronóm medzi rokmi 1762 a 1764.
Bliss sa narodil v Cotswoldskej obci Bisley v Gloucestershire a študoval na Pembroke College v Oxforde. V roku 1723 sa stal magistrom spoločenských vied. Bol zvolený za člena Kráľovskej Spoločnosti v roku 1742.
Zomrel v Oxforde, ale bol pochovaný blízko kostola St. Margaret v Lee v juhovýchodnom Londýne.
Linden (Texas)

Linden je americké mesto a sídlo Cass County v severovýchodnom Texase. Významným zdrojom príjmov mesta je turistika. Z viacerých známych osobností, pôsobiacich v meste možno spomenúť Dona Henleyho, speváka a bubeníka skupiny Eagles a historika Ernesta Wallacea.
Externé odkazy.
Oficiálna stránka
Brooks County

Brooks County môže byť:
Rain Over Me

„Rain Over Me“ je skladba amerického rappera Pitbulla, z jeho šiesteho štúdiového albumu "Planet Pit". Skladba obsahuje vokály portoricko-amerického speváka Marca Anthonyho. Dance-popovú skladbu napísali Pitbull, RedOne, Marc Anthony, Bilal "The Chef" Hajji, AJ Janussi a Rachid Aziz, a produkovali RedOne, David Rush a Jimmy Joker. Skladba bola vydaná dňa 10. júna 2011 ako tretí propagačný singel z albumu a získala celkové vydanie ako tretí oficiálny singel dňa 19. júla 2011. Singel dosiahol 30. miesto v rebríčku Billboard Hot 100. Hudobné video režíroval David Rosseau, ktorý tiež režíroval Pitbullove predchádzajúce hudobné video k piesni „I Know You Want Me (Calle Ocho)“.
Pozadie a zloženie.
„Rain Over Me“ je dance-popová skladba, ktorú produkovali RedOne, David Rush and Jimmy Joker. Obsahuje dramatické "disco-rave" syntetizátorové zvuky. Podľa Roberta Copseyho z Digital Spy je skladba "krokom mimo od jeho [Pitbullovho] obvyklého robotického zvuku". Bill Lamb z About.com poznamenal, že obaja Pitbull aj Marc Anthony sú latinsko-karibského pôvodu, čo odkazuje na skladbu ako "superstar Latinsko-Karibský duet".
Hudobné video.
Dňa 22. júla 2011 bolo vydané hudobné video „Rain Over Me“. Video režíroval David Rosseau. Vo videu sú obaja Pitbull a Marc Anthony na púšti spolu s herečkou Natalie Martinez s množstvom vodných efektov. Počas niekoľkých dní od vydania video na YouTube malo 60 miliónov pozretí.
Armstrong County

Armstrong County môže byť:
Texarkana

Texarkana môže byť:
Tyler

Tyler môže byť:
Dimmitt

Dimmitt je americké mesto a sídlo Castro County v severnom Texase. Nachádza sa v trase starej, už zaniknutej cesty Ozark Trail, ktorá kedysi spájala El Paso so St. Louis. Túto trasu pripomína pamätník v centre mesta.
Externé odkazy.
Dimmitt na stránkach o cestovaní
Linden

Linden môže byť:
Anahuac

Anahuac je americké mesto a sídlo Chambers County vo východnom Texase. 
Patrí do aglomerácie "Houston–Sugar Land–Baytown metropolitan area" . Juhovýchodne od mesta sa nachádza národný park "Anahuac National Wildlife Refuge", obľúbený medzi ornitológmi, nachádza sa tu takmer 250 druhov vtákov.
Henrietta (Texas)

Henrietta je americké mesto a sídlo Clay County v severnom Texase. Mesto je jedným z najstarších osídlených miest v severnom Texase. Spočiatku tu prevažovalo domorodé obyvateľstvo. V priebehu občianskej vojny využívali miestne kmene situáciu a napádali ostatných obyvateľov. Európski osadníci preto v roku 1862 utiekli a Indiáni potom ich domy spálili. Znovu sa sem osadníci vrátili až po skončení vojny v roku 1865.
Z Henrietty pochádza niekoľko významných osobností napríklad Eric Chandler, člen skupiny Bowling for Soup.
Čeng-čou

Čeng-čou (čín. 郑州, 鄭州) je hlavné mesto čínskej provincie Che-nan a najľudnatejšie mesto v strednej Číne. Čeng-čou je prefektúrne mesto, ktoré slúži ako politické, ekonomické, technologické a vzdelávacie centrum provincie a zároveň je dopravným uzlom v strednej Číne. Centrum mesta leží na južnom brehu Žltej rieky a patrí medzi štyri starobylé čínske hlavné mestá.
Hanuš Domanský

Hanuš Domanský (* 1. marec 1944, Nový Hrozenkov, Protektorát Čechy a Morava – † 19. október 2021, Bratislava) bol slovenský hudobný skladateľ a redaktor.
Životopis.
Študoval klavír a kompozíciu na Konzervatóriu v Brne u Jána Duchoňa a hru na klavíri u Jaroslava Sháněla. Neskôr na Vysokej škole múzických umení v Bratislave u Dezidera Kardoša (kompozícia). V rokoch 19701975 bol zástupca vedúceho koncertného oddelenia umeleckej agentúry Slovkoncert. Od roku 1975 pracoval ako zástupca šéfredaktora Hlavnej redakcie hudobného vysielania ČsRo v Bratislave a potom v Slovenskom rozhlase v redakcii symfonickej, opernej a komornej hudby ako vedúci redaktor. Bol nositeľom niekoľkých ocenení.
Vysielač Zobor

Vysielač Zobor () je rádiový a televízny vysielač na Slovensku. Nachádza sa priamo nad mestom Nitra, na "Pyramíde", predvrchole Zobora v pohorí Tribeč.
Konštrukcia.
V 80. rokoch 20. storočia bol na Zobore postavený priehradový stožiar, z ktorého bol šírený televízny signál. Významná kóta sa používala aj ako dôležitý uzol RR trás a tak výstavba komunikačnej veže začiatkom 90. rokov bola logická. Železobetónová veža bola dokončená v roku 1993 a patrí tak k najnovším zariadeniam svojho druhu na Slovensku.
Výška veže je 64 m, z toho samotná anténa meria 11,5 m a váži 2,5 tony..
Pri rozmachu FM vysielania bol signál šírený z pôvodného stožiara, po vybudovaní veže, ktorá slúži i ako prevádzková budova, sa začalo vysielať z antén na jej vrchole. 
Šírený program.
Výhodná poloha vysielača nad rozsiahlou Podunajskou nížinou, vysoký vyžarovaný výkon i nadmorská výška spôsobujú ďaleký príjem signálu najmä južným a juhozápadným smerom. Prioritnou oblasťou pokrytia je práve rovinatý kraj Nitrianskeho a Trnavského kraja, až po štátnu hranicu s Maďarskom. Presahy však umožňujú prijímať signál i na Pohroní, Hornej Nitre, v Tekove či časti Považia. Zachytiteľný je i na území Maďarska. 
Vysielače FM.
Digitálne rozhlasové vysielanie.
Vysiela sa zo stanice lanovky.
TV vysielače.
Digitálne televízne vysielanie.
Vysielanie druhého multiplexu DVB-T bolo z vysielača spustené 13. mája 2010, verejnoprávny multiplex bol rozvysielaný 1. júna 2011. Dňa 9.7.2019 došlo k preladeniu vysielača a ku preklopeniu 1.multiplexu do DVB-T2. Multiplex 4 od začiatku vysielania vysiela v norme DVB-T2.
Najbližšie vysielače.
Okolité významné vysielače a vzdialenosť k nim:
Archer City

Archer City je americké mesto a sídlo Archer County v severnom Texase. Je súčasťou "Wichita Falls Metropolitan Statistical Area".
Najznámejším rodákom je spisovateľ Larry McMurtry. Filmy, nakrútené na základe jeho noviel, The Last Picture Show (1971) a Texasville (1990) boli nakrútené v Archer City. V meste tiež vyrastala herečka Angela Kinsey, znázorňujúca Angelu v seriáli "The Office".
Save the World

„Save the World“ je skladba švédskej house skupiny Swedish House Mafia. skladba obsahuje vokály švédskeho speváka Johna Martina, ktorý spolupracoval na písaní s Axwellom, Stevom Angellom, Sebastianom Ingrossom, Michelom Zitronom a Vincentom Pontarem. Bola vydaná dňa 13. mája 2011 vo forme digital download a premiéru mala na BBC Radio 1 dňa 22. apríla 2011. Režisérom hudobného videa bol Jon Watts, v ktorom boli psy superhrdinami. Skladba dosiahla 1. miesto v rebríčku Hot Dance Club Songs v USA, čím sa stala druhou najúspešnejšou skladbou na 1. mieste po „Miami 2 Ibiza“.